CELEX: 32010R0731
Language: hr
Date: 2010-08-11
Title: Uredba Komisije (EZ) br. 731/2010 od 11. kolovoza 2010. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               266
            
         32010R0731
   
               L 214/2
            
            
               SLUŽBENI LIST EUROPSKE UNIJE
            
            
               11.08.2010.
            
         
      UREDBA KOMISIJE (EZ) br. 731/2010
   od 11. kolovoza 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu nastaviti navoditi tijekom razdoblja od tri mjeseca od strane korisnika, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom mogu se nastaviti navoditi tijekom razdoblja od tri mjeseca, u skladu s člankom 12. stavkom 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i neposredno se primjenjuje u svim državama članicama.
      Sastavljeno u Bruxellesu 11. kolovoza 2010.
      
         
            Za Komisiju U ime Predsjednika
         
         Štefan FÜLE
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Video-zvučna instalacija koja se u osnovi sastoji od sljedećih dijelova:
                           
                                       —
                                    
                                    
                                       10 uređaja za reprodukciju tipa svestranog digitalnog diska (DVD),
                                    
                                 
                                       —
                                    
                                    
                                       10 projektora s tehnologijom zaslona s tekućim kristalima (LCD) koji također mogu prikazivati digitalne informacije koje generira stroj za automatsku obradu podataka,
                                    
                                 
                                       —
                                    
                                    
                                       10 pojedinačnih zvučnika s vlastitim napajanjem ugrađenih u kućišta, i
                                    
                                 
                                       —
                                    
                                    
                                       20 DVD-a koji sadrže snimljena djela „moderne umjetnosti” u obliku slika popraćenih zvukom.
                                    
                                 Umjetnik je promijenio izgled uređaja za reprodukciju slika, projektora i zvučnika da bi ih pretvorio u „umjetničko djelo”, ali nije promijenio njihove funkcije.
                           Instalacija je podnesena u sastavnim dijelovima.
                        
                     
            
               8521 90 00
               8528 69 10
               8518 21 00
               8523 40 51
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 8521 i 8521 90 00, 8528, 8528 69 i 8528 69 10, 8518 i 8518 21 00 i 8523, 8523 40 i 8523 40 51.
               Razvrstavanje u tarifni broj 9703 00 00 pod skulpture nije moguće budući da se niti jedan njezin pojedini sastavni dio ili cjelokupna sastavljena instalacija ne može smatrati skulpturom. Umjetnik je sastavne dijelove u manjoj mjeri izmijenio, ali te izmjene ne mijenjaju osnovnu funkciju robe iz Odsjeka XVI. Ono što čini „modernu umjetnost” je sadržaj snimljen na DVD zajedno sa sastavnim dijelovima instalacije.
               Video-zvučna instalacija ne predstavlja niti složeni proizvod budući da je sastavljena od pojedinačnih dijelova, niti predstavlja proizvod pripremljen u kompletu za maloprodaju u smislu Općeg pravila 3.(b). Stoga je potrebno zasebno razvrstati sastavne dijelove instalacije.
               Uređaji za reprodukciju slike stoga se razvrstavaju u oznaku KN 8521 90 00, projektori u oznaku KN 8528 69 10, zvučnici u oznaku KN 8518 21 00 i DVD-i u oznaku KN 8523 40 51.
            
         
               
                           2.
                        
                        
                           Takozvana instalacija svjetla koja se sastoji od šest okruglih fluorescentnih rasvjetnih cijevi i šest plastičnih rasvjetnih tijela.
                           Konstruirao ju je umjetnik i radi u skladu s njegovim uputama. Namjena joj je izlaganje u umjetničkoj galeriji, tako da je pričvršćena na zid.
                           Rasvjetna tijela odvojena su jedno od drugog i postavljaju se okomito.
                           Cijevi se postavljaju u rasvjetna tijela i daju dvije naizmjenične nijanse bijele boje.
                           Proizvod je podnesen u dijelovima.
                        
                     
            
               9405 10 28
            
            
               Razvrstavanje se utvrđuje odredbama Općih pravila 1., 2.(a) i 6. za tumačenje kombinirane nomenklature i tekstom oznaka KN 9405, 9405 10 i 9405 10 28.
               Razvrstavanje u tarifni broj 9703 00 00 u skulpture nije moguće budući da sama instalacija ne predstavlja „umjetničko djelo” nego je to rezultat njegovog djelovanja (svjetlosni efekt).
               Razvrstavanje u tarifni broj 9705 00 00 nije moguće budući da instalacija nije kolekcionarski primjerak povijesnog značaja. Ona ima osobine rasvjetnog tijela u smislu tarifnog broja 9405.
               Proizvod se stoga razvrstava u oznaku KN 9405 10 28 kao zidno rasvjetno tijelo.